Kawżi magħquda C-147/11 u C-148/11

Secretary of State for Work and Pensions

vs

Lucja Czop et Margita Punakova

[talbiet għal deċiżjoni preliminari mressqa mill-Upper Tribunal (Administrative Appeals Chamber)]

“Regolament (KEE) Nru 1612/68 — Direttiva 2004/38/KE — Dritt ta’ residenza permanenti — Għoti ta’ għajnuna soċjali — Kustodja tat-tfal — Residenza minn qabel ma l-pajjiż ta’ oriġini ssieħeb fl-Unjoni Ewropea”

Sommarju — Sentenza tal-Qorti tal-Ġustizzja (It-Tielet Awla) tas-6 ta’ Settembru 2012

Moviment liberu tal-persuni – Ħaddiema – Dritt ta’ residenza tal-membri tal-familja – Ġenitur li għandu effettivament il-kustodja ta’ wild li jmur l-iskola fl-Istat Membru ospitanti – Obbligu, għal wieħed mill-ġenituri, li jissodisfa l-kundizzjoni li jkun jew li kien għal xi żmien impjegat – Assenza ta’ dritt ta’ residenza fil-każ ta’ nuqqas ta’ osservanza ta’ din il-kundizzjoni (Regolament tal-Kunsill Nru 1612/68, Artikolu 12) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Dritt ta’ residenza permanenti taċ-ċittadini tal-Unjoni – Akkwiżizzjoni fi tmiem perijodu ta’ residenza mhux interrott fl-Istat Membru ospitanti – Kunċett – Perijodi mwettqa legalment minn ċittadin ta’ Stat terz qabel id-dħul ta’ dan fl-Unjoni Ewropea – Inklużjoni – Kundizzjonijiet (Direttiva tal-Parlament Ewropew u tal-Kunsill 2004/38, Artikoli 7(1) u 16(1))

L-Artikolu 12 tar-Regolament Nru 1612/68, dwar il-libertà tal-moviment għall-ħaddiema fi ħdan il-Komunità, għandu jiġi interpretat fis-sens li jikkonferixxi lill-persuna li għandha effettivament il-kustodja ta’ wild ta’ ħaddiem immigrant jew ta’ ex ħaddiem immigrant, liema wild imur l-iskola fl-Istat Membru ospitanti, dritt ta’ residenza fuq it-territorju ta’ dan l-Istat, filwaqt li dan l-artikolu ma jistax jiġi interpretat fis-sens li jikkonferixxi tali dritt lill-persuna li għandha l-kustodja effettiva ta’ wild ta’ ħaddiem mhux impjegat. (ara l-punt 40 u d-dispożittiv) L-Artikolu 16(1) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, għandu jiġi interpretat fis-sens li ċittadin tal-Unjoni, li joriġina minn Stat Membru li jkun reċentement daħal fl-Unjoni Ewropea, jista’ jgawdi, skont din id-dispożizzjoni, minn dritt ta’ residenza permanenti meta jkun irrisjeda matul perijodu mhux interrott ta’ iktar minn ħames snin fl-Istat Membru ospitanti, fejn parti minnhom tkun seħħet qabel l-adeżjoni tal-ewwel minn dawn l-Istati mal-Unjoni Ewropea, sakemm din ir-residenza tkun saret skont il-kundizzjonijiet stabbiliti fl-Artikolu 7(1) tad-Direttiva 2004/38. (ara l-punt 40 u d-dispożittiv)

Kawżi magħquda C-147/11 u C-148/11

Secretary of State for Work and Pensions

vs

Lucja Czop et Margita Punakova

[talbiet għal deċiżjoni preliminari mressqa mill-Upper Tribunal (Administrative Appeals Chamber)]

“Regolament (KEE) Nru 1612/68 — Direttiva 2004/38/KE — Dritt ta’ residenza permanenti — Għoti ta’ għajnuna soċjali — Kustodja tat-tfal — Residenza minn qabel ma l-pajjiż ta’ oriġini ssieħeb fl-Unjoni Ewropea”

Sommarju — Sentenza tal-Qorti tal-Ġustizzja (It-Tielet Awla) tas-6 ta’ Settembru 2012

Moviment liberu tal-persuni — Ħaddiema — Dritt ta’ residenza tal-membri tal-familja — Ġenitur li għandu effettivament il-kustodja ta’ wild li jmur l-iskola fl-Istat Membru ospitanti — Obbligu, għal wieħed mill-ġenituri, li jissodisfa l-kundizzjoni li jkun jew li kien għal xi żmien impjegat — Assenza ta’ dritt ta’ residenza fil-każ ta’ nuqqas ta’ osservanza ta’ din il-kundizzjoni (Regolament tal-Kunsill Nru 1612/68, Artikolu 12) Ċittadinanza tal-Unjoni — Dritt ta’ moviment liberu u ta’ residenza libera fit-territorju tal-Istati Membri — Direttiva 2004/38 — Dritt ta’ residenza permanenti taċ-ċittadini tal-Unjoni — Akkwiżizzjoni fi tmiem perijodu ta’ residenza mhux interrott fl-Istat Membru ospitanti — Kunċett — Perijodi mwettqa legalment minn ċittadin ta’ Stat terz qabel id-dħul ta’ dan fl-Unjoni Ewropea — Inklużjoni — Kundizzjonijiet (Direttiva tal-Parlament Ewropew u tal-Kunsill 2004/38, Artikoli 7(1) u 16(1))